Röntgenissä otetun ohut- tai paksuneulanäytteen tai nivelinjektion jälkihoito-ohje

|  |  |
| --- | --- |
| Kuvaus: | Jälkihoito-ohje potilaalle |

Ohutneulanäyte\_\_\_\_\_

Paksuneulanäyte\_\_\_\_\_

Injektio/punktio\_\_\_\_\_

Päivä jolloin toimenpide on tehty \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Näytteenoton/injektion jälkeen pistokohtaa painetaan tarpeen mukaan noin 5-10min ajan. Jos sinulla on verenohennuslääkitys, painetaan pistokohtaa kauemmin. Pieni haava suljetaan haavansulkuteipillä.

Teipillä suljettua haavaa **ei saa kastella** toimenpidepäivänä / kahteen päivään: ei saunomista tai uimista. Tämän jälkeen haavansulkuteipin voi poistaa. Myös rasitusta tulee välttää näytteenottopäivänä.

Yleensä haava ei vuoda jälkeenpäin. Mikäli runsasta verenvuotoa tai pistopaikan turvotusta kuitenkin esiintyy, paina pistokohtaa. Jos vuoto ei lakkaa tai pistopaikan turvotus on merkittävää, ota yhteyttä terveyskeskukseen tai KYS:n päivystyspoliklinikalle.

Mahdolliseen näytteenottokohdan kipuun voi tarvittaessa ottaa kipulääkettä, kuten ibuprofeeni- tai parasetamolivalmisteita (esim. Burana tai Panadol). Ei kuitenkaan Disperiniä tai Aspirinia.

Jos haavaan tulee tulehduksen merkkejä (kuumotusta, punoitusta, haava ei parane tai haavasta tulee märkäistä eritettä) ota yhteyttä terveyskeskukseen tai KYSin päivystyspoliklinikalle.

**KYS päivystysapunumero 116 117**